ਵਿਸ਼ਾਃਫੈਕਟ ਚੈੱਕ : ਕੀ ਧਰਮ ਬਦਲ ਕੇ ਇਸਾਈ ਬਣੇ ਗਏ ਹਨ ਪ੍ਰਕਾਸ਼ ਰਾਜ। 

ਸਿਆਸਤਦਾਨ ਬਣੇ ਦੱਖਣ ਭਾਰਤੀ ਅਦਾਕਾਰ ਪ੍ਰਕਾਸ਼ ਰਾਜ ਦੀਆਂ ਕੁਝ ਤਸਵੀਰਾਂ ਇਸ ਦਾਅਵੇ ਨਾਲ ਸੋਸ਼ਲ ਮੀਡੀਆ 'ਤੇ ਵਾਇਰਲ ਹੋਈਆਂ ਹਨ ਕਿ ਉਹ ਧਰਮ ਬਦਲ ਕੇ ਇਸਾਈ ਬਣ ਗਏ ਹਨ।
ਇਸ ਦਾਅਵੇ ਦੇ ਨਾਲ ਇਹ ਤਸਵੀਰਾਂ ਉਸ ਸਮੇਂ ਵਾਇਰਲ ਹੋਈਆਂ ਜਦੋਂ ਉਹ ਐਤਵਾਰ ਨੂੰ ਬੈਂਗਲੌਰ ਦੇ ਬੇਥੇਲ ਚਰਚ ਵਿੱਚ ਗਏ। 

ਪ੍ਰਕਾਸ਼ ਰਾਜ ਦੀ ਚਰਚ ਦੇ ਪਾਦਰੀ ਨਾਲ ਖਿੱਚੀ ਗਈ ਤਸਵੀਰ ਨੂੰ ਫੇਸਬੁੱਕ ਗਰੁੱਪ ''ਵੀ ਸਪੋਰਟ ਅਜੀਤ ਡੋਵਲ'' ਨੇ ਸ਼ੇਅਰ ਕਰਦੇ ਹੋਏ ਅਦਾਕਾਰ ਨੂੰ ਅਜਿਹਾ ਪਾਖੰਡੀ ਦੱਸਿਆ ਜੋ ਭਗਵਾਨ ਅਯੱਪਾ ਨੂੰ ਨਹੀਂ ਮੰਨਦਾ।
ਟਵੀਟ ਕਰਕੇ ਕਿਹਾ ਗਿਆ ਕਿ ਪ੍ਰਕਾਸ਼ ਰਾਜ ਮਾਮਲੇ ਨੂੰ 'ਭਗਵਾਨ ਅਯੱਪਾ ਬਨਾਮ ਇਸਾਈ ਭਗਵਾਨ' ਦਾ ਰੰਗ ਦੇਣਾ ਚਾਹੁੰਦੇ ਹਨ। 
ਕਈ ਹਿੰਦੁਤਵ ਸਮਰਥਕਾਂ ਨੇ ਪ੍ਰਕਾਸ਼ ਰਾਜ 'ਤੇ ਹਿੰਦੂਆਂ ਨਾਲ ਨਫ਼ਰਤ ਕਰਨ ਅਤੇ ਇਸਾਈ ਧਰਮ ਦਾ ਪ੍ਰਚਾਰ ਕਰਨ ਦਾ ਇਲਜ਼ਾਮ ਲਗਾਇਆ।